<classify> Bonaza hilo lililoanza jana, linafikia kilele leo kwenye Uwanja wa Sigara jijini Dar es Salaam, likihusisha Wizara na Taasisi mbalimbali za kifedha, ikiwemo Mamlaka ya Mapato Tanzania TRA, CRDB, NMB, PSPF, Wizara ya Fedha na BoT wenyewe.Michezo inayoshindaniwa ni mpira wa kikapu, soka, kuvuta kamba na netiboli ambapo kwa upande wa Wizara ya Fedha iliibuka kidedea jana katika mpira wa netiboli, baada ya kuinyuka PSPF na TRA na kukata tiketi ya kutinga fainali leo ambapo itamenyana na BoT, mchezo utakaofanyika asubuhi.TRA itamenyana na Benki ya Barclays katika fainali ya mpira wa kikapu. Katika mchezo uliofanyika jana, TRA walionesha ubabe baada ya kuibugiza PSPF magoli 22 -16, na baadae ikainyuka Barclays magoli 19-15 na kufanikiwa kutinga fainali. Barclays wamefanikiwa kuingia hatua hiyo baada ya kuinyuka Wizara ya Fedha na Mipango magoli 32-5.Kwa upande wa mpira wa miguu, Benki ya NMB iliinyanyasa CRDB kwa kuwachapa mabao 3-0, Barclays ikaonesha ubabe kwa kuinyuka TRA mabao 4-0. Kwa upande wa kuvuta kamba, Hazina waliibuka kidedea baada ya kuwabwaga TRA, hivyo kutinga hatua ya fainali ambapo leo watamenyana na BoT.  <topic>: MICHEZO 